SULA
SOM gaset moro amora. Ng’i ane e televison, kata winj e redio. Nitie weche mang’eny mag mahundu, lweny, kaachiel gi timbe makelo luoro! Par ane chandruok ma in iwuon in-go. Nyalo bedo ni tuwo, kata tho mar ng’at mihero keloni kuyo mang’eny ahinya. Nyalo bedo ni in bende iwinjo kaka Ayub ng’at makare ne winjo, kane owacho ni ngimane ne “opong’ gi kuyo.”—Ayub 10:15, The Holy Bible in the Language of Today.
Penjri niya:
Muma chiwo dwoko maber mowinjore e wi penjogi.
“Nyasaye noywe pi wang’ duto e wengegi; tho ok nobedie kendo, kata ywak, kata nduru, kata rem ok nobedie.”—Fweny 21:4
“Ng’ato ma rang’ol nochikre ka ngau.”—Isaiah 35:6
“Wang’ mwofini noyepi.”—Isaiah 35:5
“Ji duto manie liete . . . giniwuog oko.” —Johana 5:28, 29
“Japiny ok nowachi, Atuwo.” —Isaiah 33:24
“Bel nobedi mang’eny e piny.” —Zaburi 72:16
Kik irikni wacho ni weche monyis ni gin paro manono. Nyasaye osingo ni obiro timo gigi, kendo Muma nyiso kaka obiro timogi.
Kata kamano, Muma nyisowa weche mamoko bende. Okonyowa ng’eyo yo ma wanyalo yudogo mor madier e ngima, kata mana gie sani. Par ane matin kuom chandruoge ma in-go. Ginyalo bedo mag pesa, mag ngima mar joot, midekre, kata tho mar ng’ato mihero. Muma nyalo konyi nyagruok gi chandruok e ndalogi, kendo onyalo hoyo chunyi ka ochiwo dwoko mag penjo kaka:
Nikech isomo bugni gie sani, mano nyiso ni idwaro ng’eyo gima Muma puonjo. Bugni biro konyi. Ne ni paragraf ka paragraf nikod penjo mayudore piny mar kalatas. Ji tara gi tara osebedo ka puonjore Muma gi Joneno mag Jehova ka gitiyo gi chenro mar penjo gi dwoko. Wan gi geno ni in bende ibiro timo kamano. Nyasaye mondo ogwedhi e seche ma iyudo mor e nono gima Muma puonjo kuom adier!
BUGE kaachiel kod barupe mani ei Muma gin 66. Opoggi e sula mopogore opogore kaachiel gi kwan matindo, mondo yudogi obed mayot. Ka onyis ndiko ei bugni, namba mokwongo bang’ nying, nyiso sula mar buk kata barua ei Muma, to namba maluwe en kwan matindo. Kuom ranyisi, ndiko mar “Timotheo 3:16” nyiso ni en barua mar ariyo ne Timotheo, sula mar 3, kwan matindo 16.
Ka isomo ndiko monyis ei bugni, ibiro ng’eyo mapiyo kuonde ma buge mopogore opogore yudore ei Muma. To bende, ang’o manyalo moni chako chenro mar puonjruok Muma pile ka pile? Ka isomo sula madirom adek nyaka abich odiechieng’ kodiechieng’, inyalo tieko somo Muma duto e higa achiel.
luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn